Speedway (urheilulaji)
Speedway tarkoittaa moottoripyöräkilpailua, jota ajetaan hiekkapintaisilla soikioradoilla. Speedway-pyörissä ei ole jarruja eikä vaihteita. Kaarteissa pyörät laitetaan sivuluisuun vauhdin hidastamiseksi. Suomessa speedway on tällä hetkellä melko pieni laji, mutta esimerkiksi Ruotsissa ja Puolassa kilpailuiden yleisömäärät lasketaan tuhansissa, ja jopa kymmenissä tuhansissa. Speedwayta ajetaan sorapintaisella, laitojen ympäröimällä radalla.
Speedwayn säännöt ovat melko yksinkertaiset. Radalla on yleensä kerrallaan neljä kuljettajaa, jotka tunnistaa paitsi ajoliivin numerosta myös kypärän tunnusväristä. Tunnusvärit ovat punainen, sininen, valkoinen ja keltainen/mustakeltainen. Kypärän tunnusväri määrää kuljettajan lähtöpaikan henkilökohtaisissa kilpailuissa. Punainen kuljettaja lähtee 1. radalta eli sisäradalta. Sininen 2. radalta, valkoinen 3. radalta ja keltainen 4. radalta eli ulkoradalta. Suomen Extraliigassa( nykyään Sm-liiga ) ajetaan ottelut neljällä joukkueella, jolloin jokaisella joukkueella on ottelun läpi sama tunnusväri. Joukkuekilpailuissa tunnusvärit eivät määrää lähtöpaikkaa. Yhdessä kilpailussa ajetaan 15-25 erää. Yhdessä erässä ajetaan neljä kierrosta ja ensimmäisenä maaliin tullut saa 3 pistettä, toinen saa 2 pistettä, kolmas saa pisteen ja neljäs jätetään pisteittä. Pisteet määräävät kilpailun voittajan.
Speedway on melko vaarallinen laji joten suojien täytyy olla hyvät. Selkäsuoja on pakollinen joka kisassa kuten myös kypärä. Speedway-pyörän sekä myös kypärän tulee olla vaatimusten mukaiset, jotta niillä saa ajaa kilpailuissa. Kuljettajilla on oltava myös jonkinlainen rintapanssari seka kyynär- ja polvisuojat, vaikka niitä ei yleensä tarkisteta. Ajosaappaat ovat ajossa pakolliset. Yleensä saappaiden mukana toimitetaan myös pakollinen peltikenkä, joka kiinnitetään vasemman saappaan pohjaan ennen radalle menoa. Sen tarkoitus on suojata saappaan pohjaa ja pitää huoli siitä, että saapas liukuu radan pinnalla. Näiden lisäksi kuljettajat käyttävät ajohaalaria tai -pukua. Se voi olla yksi- tai kaksiosainen ja valmistettu kankaasta tai nahasta. Nahasta tehty haalari kestää enemmän, mutta se on lämmin kesällä eikä välttämättä jousta yhtä paljon kuin kangaspuku. Kuljettaja saa kuitenkin päättää, minkälaista ajoasua käyttää. Ennen kisaa suoritetaan katsastus, jossa tarkastetaan speedway-pyörä, lisenssi sekä kypärä ja todetaan ne kilpailukelvollisiksi.
Speedwayn maailmanmestaruudesta on ajettu ensimmäisen kerran vuonna 1936, silloin mestaruuden voitti Australian Lione van Praag. Henkilökohtainen maailmanmestaruus ratkaistiin yhdessä MM-finaalissa vuoteen 1994 saakka. Vuonna 1995 käynnistyi Speedway Grand Prix sarja jossa ajetaan tänä vuonna 12 osakilpailua. Speedway Grand Prix sarjaa organisoi brittiliäinen BSI Speedway.
Tampereen Ratinan stadion hyväksyttiin GP sarjan kilpailupaikaksi kausille 2014-2016. Tampereen osakilpailu oli mukana GP sarjan kisakalenterissa kausilla 2014-2015, mutta vuonna 2016 kilpailua ei ajeta.
Ensin ajetaan 20 alkuerää, sitten kaksi semifinaalia ja finaali 
joka ratkaisee kisan voittaja. Jokaisessa erässä voittaja saa 3 pistettä, toinen kaksi pistettä, kolmas yhden pisteen ja neljäs jää pisteittä. Kilpailussa kerätyt pisteen ratkaisevat kuljettajat kahteen semifinaaliin, semifinaaleiden kaksi parasta ajaa sitten finaalissa. Kaikista kahdestatoista osakilpailusta saadut pisteet lasketaan GP sarjan kokonaispisteisiin ja kauden aikana eniten pisteitä kerännyt kuljettaja on maailmanmestari.